Vinycios sritis

Vinycios sritis ( arba Вінниччина) – Ukrainos sritis šalies pietvakariuose. Vakaruose ribojasi su Černivcių ir Chmelnyckio, šiaurėje – su Žytomyro, pietryčiuose – su Kijevo sritimis, rytuose – su Čerkasų ir Kirovohrado, pietuose su Odesos sritimis bei pietvakariuose su Moldova (taip pat ir su nepripažinta PMR). Administracinis centras – Vinycia.

 Geografija 

 Plotas 
Srities plotas 26 513 km², kas sudaro 4,39 % Ukrainos teritorijos.

 Vandens telkiniai 
Srities teritorija teka 204 upės, ilgesnės už 10 km, priklausančios Dniestro, Pietinio Bugo ir Dniepro baseinams. Ilgiausios upės – Pietinis Bugas (su intakais Zhara, Desna, Selnycia, Udyčė) ir Dniestras (su intakais Ljadova, Murafa, Nemyja).

Regione yra 63 vandens saugyklų (didžiausia jų – Ladyžyno), 2600 kūdrų.

 Reljefas 
Srities teritorija išsidėsčiusi dviejuose aukštumose – Podolės (iki 360 m) ir Padnieprės (iki 320 m). Aukščiausias srities taškas 370 m virš jūros lygio, Komarivcių kaime, Baro rajone; žemiausias – 36 m Dniestro upė.

 Klimatas 
Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -5,7 °C, vasaros – 18,8 °C. Per metus iškrenta 500–550 mm kritulių.

Aukščiausia temperatūra +40 °C užfiksuota Podolės Mogiliave, žemiausia -38 °C – Vinycioje.

 Istorija 
Srities teritorija priklauso dviem istoriniams-kultūriniams regionams: didžioji dalis Podolei, likusi šiaurės rytinė dalis Nadniprianščynai.

Dabartinės srities teritorija 1917–1919 m. įėjo į Ukrainos Liaudies Respublikos sudėtį. Ukrainiečiams pralaimėjus nepriklausomybės karus, po Rygos sutarties visa dab. srities teritorija atiteko Ukrainos Tarybų Socialistinei Respublikai. Sritis įkurta 1932 m. vasario 27 d., buvo viena iš penkių pirmųjų UTSR sričių. Antrojo pasaulinio karo metu, 1941–1944 m. okupuota vokiečių ir rumunų pajėgomis. Okupacijos metu šalia Vinycios buvo pastatytas Vervolfo bunkeris, kuriame keliskart lankėsi Hitleris. Nuo nacistinių karių sritis išlaisvinta 1944 m.

1991-ųjų gruodžio 1 d. įvyko istorinis referendumas. Visiška dauguma, 95.43 %, pasisakė už Ukrainos pasitraukimą iš TSRS. Šiandien Vinycios sritis – viena Ukrainos sudedamųjų dalių.

 Gyventojai 
2001-aisias m. srityje gyveno 1 772 400 gyventojų ir tai sudarė beveik 3,63 % visų Ukrainos gyventojų. Tarp jų:
 miesto gyventojų – 46 %
 kaimo gyventojų − 54 %

Pagal tautybę gyventojai pasiskirsto:
 ukrainiečiai – 94,9 %
 rusai – 3,8 %
 kiti (baltarusiai, lenkai) – 1,3 %

Srities vidutinis gyventojų tankumas – 67 žm./km².

 Administracinis suskirstymas 
Vinycios sritis padalinta į 27 rajonų ir 6 srities pavaldumo miestus.
 Srities pavaldumo miestai  Lietuviškai Ukrainietiškai Gyventojų skaičius  Vinycia Вінниця 366 800  Žmerynka Жмеринка 35 800  Podolės Mogiliavas Могилів-Подільський 32 500  Chmilnykas Хмільник 27 900  Koziatynas Козятин 24 800  Ladyžynas Ладижин 22 400

 Ekonomika 
Vinycios sritis turi išvystyta tiek pramoninį tiek ir žemės ūkio potencialą.

Labiausiai išvystytos pramonės šakos: maisto – (didžiausias mokesčių mokėtojas srityje alkoholinių gėrimų gamykla „Nemiroff“, kuriai priklauso vienas iš brangiausių prekės ženklas Ukrainoje), energetikos (Ladyžyno šiluminė elektrinė, Dniestro hidroelektrinė), mašinų gamybos ir kitos.

Žemės ūkio šakos: augalininkystė sudaro 61% nuo žemės ūkio bendro vidaus produkto, gyvulininkystė – 39%.

 Ekonomikos rodikliai 
 N rodiklis vienetai 2006 1 Prekių eksportas mln. JAV dolerių 403,9 2 Tarp visų Ukrainos sričių % 1,1 3 Prekių importas mln. JAV dolerių 321,6 4 Tarp visų Ukrainos sričių % 0,7 5 Eksporto-importo saldo mln. JAV dolerių 82,3 6 Kapitalinės investicijos mln. grivinų 2923,6 7 Vidutinis atlyginimas Grivinų (2007-01-01) 822 8 Vidutinis atlyginimasJAV dolerių (2007-01-01) 162,8
Pagal Ukrainos statistikos komiteto duomenis.[ http://www.ukrstat.gov.ua/ Ukrainos statistikos komitetas]

 Susisiekimas 
Regionas turi gana išvystytą transporto infrastruktūrą. Sritį kerta svarbi automobilių tranzito arterija, tarptautinis greitkelis  (181,9 km srityje). Upėse gerai išvystyta laivininkystė (ypatingai Pietiniame Buge ir Dniestre) Svarbiausi geležinkelio mazgai – Kozjatynas, Žmerynka, Vinycia, Vapnjarka, Kalynivka, Rudnycia. Vinycioje veikia oro uostas.

 Automobilių keliai srityje:  Maršrutas Didesni miestai srityje Ukrainietiška  numeracija Tarptautinė  numeracija Statusas  Stryjus – Znamenka Vinycia   Tarptautinis  Žytomyras-- skp „Podolės Mogiliavas“ Vinycia  - Tarptautinis

 Kelių rodyklė 
 Bendras automobilių kelių ilgis – 8899,6 km

 Švietimas ir kultūra 
Srityje yra 41 aukštoji mokykla, 36 profesinės-techninės mokyklos, 991 bendrojo lavinimo mokyklų, 689 ikimokyklinių ugdymo įstaigų.

Veikia 2 teatrai, 1256 kino teatrų, kultūros namų ar klubų, 20 muziejų iš kurių žymiausi:
 Nacianalinis N. Pirogovo muziejus – žymaus rusų chirurgo;
 A. Suvorovo – žymaus rusų karvedžio;
 Aviacijos muziejus.

 Turizmas 
Srityje pastaruoju metu intensyviai vystoma turizmo infrastruktūra. Lankytinos vietos:
 mineralinių vandenų kurortas Chmilnyke;
 Hitlerio „Vervolfo“ bunkerio vieta;
 rūmai Tulčyne ir Nemyrive;
 Pirogovo muziejus-sodyba;
 Aviacijos muziejus;
 Vinycios miestas.

 Išnašos 

 Taip pat skaitykite 
 Vinycia
 Podolė
 Ukraina

 Nuorodos 
 Oficiali svetainė